الصفحه دى ممكن تحتاج تتويك علشان تبقا حسب معايير ويكيبيديا كمان يمكن الصفحه مافيهاش لينكات لصفحات تانيه, حاول تضيف فيها لينكات لصفحات تانيه متعلقه بيها او تحسين تنسيق الصفحه. علم اللسانيات أو علم اللغويات أو علم اللغة هو العلم اللى بيهتم بالدراسة العلمية للغات الإنسانيه, و العالِم المهتم بدراسة اللسانيات اسمه لغوى, و علم اللغويات بيتضمن تحليل شكل اللغة عشان يعرف العلما طبيعتها و ماهيتها و ازاى بتشتغل, بالإضافة لتحليل المعانى فى اللغه و كمان السياق, كان العالم النحوى الهندى پانينى ( Pāṇini) من اقدم الناس اللى وثق و وصف اللغه لما كتب توثيق رسمى للغة السانسكريتيه فى كتابه (Ashtadhyayi) فى القرن السادس قبل الميلاد. علم اللغويات متقسم لخمس فروع اواجزاء اساسيه: دراسة الأصوات (الفونولوجيا) و دراسة اجزاء الكلمة (الصرف) و دراسة ترتيب الكلمات و طريقة تكوين الجمل (النحو) و دراسة معانى الكلمات (علم المعانى) و دراسة المعانى اللي بتتفهم من إيحاء الكلام غير المعنى الحرفى لبه (علم التأويل).